b'\n_START_ARTICLE_\nHarimkotan\n_START_PARAGRAPH_\nHarimkotan (vene keeles \xd0\xa5\xd0\xb0\xd1\x80\xd0\xb8\xd0\xbc\xd0\xba\xd0\xbe\xd1\x82\xd0\xb0\xd0\xbd, jaapani keeles \xe6\x98\xa5\xe7\x89\x9f\xe5\x8f\xa4\xe4\xb8\xb9\xe5\xb3\xb6) on Suur-Kuriilide P\xc3\xb5hjar\xc3\xbchma asustamata saar Venemaa idaosas. Kuulub Sahhalini oblasti koosseisu. Krenits\xc3\xb5ni v\xc3\xa4in eraldab Harimkotani saart Onekotani saarest (15 km kirde pool) ja Severgini v\xc3\xa4in \xc5\xa0ia\xc5\xa1kotani saarest (29 km edela pool)._NEWLINE_Saare pindala on 68 km\xc2\xb2, pikkus loodest kakku 13 km, laius on 8 km. Saare moodustab kustunud Severgini vulkaani (1157 m) veepealne osa. _NEWLINE_Saarel on ojad ja j\xc3\xa4rved. Kasvavad k\xc3\xa4\xc3\xa4busseederm\xc3\xa4nnid, n\xc3\xb5gudes kasvavad murakas ja kukemari. Ranna \xc3\xa4\xc3\xa4res kasvab lehtadru. Elutsevad rebased ja v\xc3\xa4ikesed n\xc3\xa4rilised. Ranniku\xc3\xa4\xc3\xa4rses meres elutsevad viigerh\xc3\xbcljes ja sivut\xc5\xa1.'